นมถั่วเหลืองบรรจุกล่องยี่ห้อต่างๆ ที่จำหน่ายในห้างร้านทั่วไป ยังมีไบโอติน ที่เป็นประโยชน์ต่อเส้นผมอยู่หรือไม่ครับ
สวัสดีค่ะ ไบโอติน คือวิตามินชนิดหนึ่ง ชื่ออื่นๆ คือวิตามินเอช (Vitamin H) หรือวิตามินบี 7 (Vitamin B7) โดยไบโอตินมีส่วนช่วยให้สุขภาพเส้นผม ผิวหนัง และเล็บแข็งแรง ช่วยในการทำงานของระบบเผาผลาญร่างกาย ช่วยให้ระบบประสาททำงานได้ตามปกติพบไบโอตินมากใน ไข่แดง เครื่องในสัตว์ เช่น ตับ ไต ปลาเนื้อขาว น้ำมันปลา ยีสต์ ถั่วเปลือกแข็ง เช่น อัลมอนด์ ถั่วลิสง หรือวอลนัท ถั่วเหลือง ข้าวโพด ข้าวกล้อง ธัญพืช กล้วย ผักชนิดต่าง ๆ เช่น กะหล่ำดอก กะหล่ำปลี เห็ด แครอท เป็นต้นไบโอตินเป็นสารอาหารที่อาจเสื่อมค่าลงหากได้รับความร้อน ดังนั้น ในน้ำนมถั่วเหลืองแบบกล่อง ซึ่งผ่านการฆ่าเชื้อระบบ UHT (ultra hightemperature) จะผ่านความร้อนไม่ต่ำกว่า 133 องศา ดังนั้น ไบไอตินก็น่าจะถูกทำลายและเสื่อมลงไปพอสมควรค่ะ หากจะทานอาหารให้ได้ไบโอตินที่เพียงพอ ก็ควรเลือกรับประทานอาหารที่ผ่านความร้อนน้อยที่สุด โดยหากทานจะนมถั่วเหลือง ก็อาจเลือกทานแบพาสเจอร์ไรซ์ ซึ่งผ่านความร้อนน้อยกว่า เป็นต้น